POLUDNEVNI BORAVAK ZA OSOBE S VEĆIM TEŠKOĆAMA U RAZVOJU

U Centru za odgoj i obrazovanje Čakovec se pod ingerencijom Ministarstva socijalne politike i mladih provodi program poludnevnog boravka za osobe s većim teškoćama u razvoju (intelektualne teškoće, motoričke teškoće) starijih od 21. godine.

U programu rada naglasak je stavljen na izvođenje radnih aktivnosti primjerenih psihosocijalnom statusu korisnika, psihosocijalnu rehabilitaciju i usvajanje životnih vještina za što samostalniji život korisnika u zajednici te je omogućena prehrana i prijevoz korisnika do Centra.

Usluga je prvenstveno namijenjena osobama s većim teškoćama u razvoju (intelektualne teškoće, motoričke teškoće) starijima od 21. godine

Izvoditelji usluga su: voditelj poludnevnog boravka (socijalni radnik) i njegovatelj, a po potrebi kompletan stručni tim škole (psiholog, rehabilitator, socijalni pedagog, logoped, medicinska sestra) i tehničko osoblje prema potrebi (vozač, spremačica, domar).

Ostvarivanje usluge poludnevnog boravka omogućuje se rješenjem Centra za socijalnu skrb Čakovec, a na zahtjev roditelja odnosno zakonskog skrbnika.

Kriteriji koji trebaju biti zadovoljeni:

* pravomoćno rješenje Centra za socijalnu skrb Čakovec
* dogovoreni kapacitet od strane Ministarstva socijalne politike i mladih za 20 korisnika.
* polaznik mora biti stariji od 21. godine života s većim teškoćama u razvoju, a čiji roditelji/skrbnici ne ostvaruju pravo na status roditelja njegovatelja.

Prednost u ostvarivanju prava na uslugu poludnevnog boravka imaju bivši polaznici COO Čakovec koji su završili program radnog osposobljavanja uz kriterij da su navršili 21. godinu života čijim roditeljima/skrbnicima nije priznat status njegovatelja., a prema kapacitetu i ostali potencijalni korisnici upućeni od strane Centra za socijalnu skrb Čakovec.

Usluga je dostupna u skladu s Kalendarom rada za pojedinu školsku godinu koji donosi Ministarstvo znanosti, obrazovanja i sporta (nije dostupna tijekom ljetnog, zimskog i proljetnog odmora učenika/polaznika). Usluga poludnevnog boravka se ne može ostvarivati ni u situacijama kada je korisnik potencijalno opasan za sebe i za druge, a poduzete mjere podrške ne dovode do poboljšanja sigurnosti korisnika.